SK Úradný vestník Európskej únie C 188/22

Oznámenie francúzskej vlády týkajúce sa smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „Permis de Chéroy“)

(Text s významom pre EHP)

2009/C 188/09

Žiadosťou zo 4. marca 2009 spoločnosť Lundin International so sídlom v Maclaunay 51210 Montmirail (Francúzsko) požiadala o povolenie na päťročné obdobie na vyhľadávanie tekutých alebo plynných uhľovodíkov, nazývané „Permis de Chéroy“, na území s rozlohou približne 871 km štvorcových, ktoré je súčasťou departementov Seine-et-Marne, Loiret a Yonne.

Oblasť, na ktorú sa vzťahuje toto povolenie, je vymedzená úsekmi poludníkov a rovnobežiek postupne spájajúcich uvedené body definované ich geografickými súradnicami v stupňoch (NTF, poludník prechádzajúci Parížom):

Body Zemepisná dĺžka Zemepisná šírka A 0,60 stupňa V 53,80 stupňa S B 0,90 stupňa V 53,80 stupňa S C 0,90 stupňa V 53,40 stupňa S D 0,60 stupňa V 53,40 stupňa S E 0,60 stupňa V 53,50 stupňa S F 0,50 stupňa V 53,50 stupňa S G 0,50 stupňa V 53,60 stupňa S H 0,60 stupňa V 53,60 stupňa S

Podávanie žiadostí a kritériá na udelenie oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky ustanovené v článkoch 4 a 5 dekrétu č. 2006-648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených dekrétom č. 2006-648 o oprávneniach na ťažbu a na podzemné skladovanie. Konkurenčné žiadosti treba poslať ministerstvu pre správu baní na ďalej uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií na udeľovanie oprávnení na ťažbu vymedzených v článku 6 uvedeného dekrétu a rozhodnutia sa príjmu najneskôr 25. marca 2011.

Podmienky a požiadavky týkajúce sa výkonu činnosti a jej ukončenia

Žiadatelia sa odkazujú na články 79 a 79.1. ťažobného kódexu a dekrétom č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Všetky doplňujúce informácie je možné získať na ministerstve životného prostredia, energetiky, trvalo udržateľného rozvoja a územného plánovania [ministère de l’écologie, de l’énergie, du développement durable et de l’aménagement du territoire (direction générale de l'énergie et climat, Sous-direction de la Sécurité d'approvisionnement et des nouveaux produits energétiques, bureau exploration production des hydrocarbures) Arche de La Défense, 92055 La Défense Cedex (telefón +33 140819537, fax +33 140819529).

Uvedené právne a regulačné ustanovenia sú prístupné na internetovej stránke Légifrance http://www.legifrance.gouv.fr

(1) Ú. v. ES L 164 z 30.6.1994, s. 3.